Document ID: 31996D0388

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1996 για την τροποποίηση της απόφασης 94/836/ΕΚ σχετικά με την έγκριση του ενιαίου εγγράφου προγραμματισμού για τις κοινοτικές διαρθρωτικές παρεμβάσεις που αφορούν τη βελτίωση των συνθηκών μεταποίησης και εμπορίας των γεωργικών προϊόντων στο Ηνωμένο Βασίλειο, εκτός των περιοχών του στόχου αριθ. 1 Merseyside, Highlands και Islands και Βόρειο Ιρλανδία, στο πλαίσιο του στόχου αριθ. 5α που καλύπτει την περίοδο από το 1994 έως το 1999 (Το κείμενο στην αγγλική γλώσσα είναι το μόνο αυθεντικό) (96/388/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 866/90 του Συμβουλίου, της 29ης Μαρτίου 1990, για τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15 παράγραφος 1,
Εκτιμώντας:
ότι, με την απόφαση 94/836/ΕΚ (2), η Επιτροπή ενέκρινε το ενιαίο έγγραφο προγραμματισμού για τις κοινοτικές διαρθρωτικές παρεμβάσεις που αφορούν τη βελτίωση των συνθηκών μεταποίησης και εμπορίας των γεωργικών προϊόντων στο Ηνωμένο Βασίλειο, εκτός των περιοχών του στόχου αριθ. 1 Merseyside, Highlands και Islands και Βόρειο Ιρλανδία, στο πλαίσιο του στόχου αριθ. 5α, που καλύπτει την περίοδο από το 1994 έως το 1999 7
ότι, στο Ηνωμένο Βασίλειο, οι αρμόδιες γεωργικές υπηρεσίες στην Αγγλία, στη Σκωτία και στην Ουαλία διαχειρίζονται ξεχωριστά τις ενισχύσεις στη μεταποίηση και στην εμπορία σύμφωνα με τον κανονισμό (ΕΟΚ) αριθ. 866/90 7
ότι, έχοντας υπόψη τις οικονομικές συνθήκες, στις 15 Δεκεμβρίου 1995, το Ηνωμένο Βασίλειο διαβίβασε στην Επιτροπή αίτηση για να ανασταλεί η εφαρμογή του ενιαίου εγγράφου προγραμματισμού στην Αγγλία από τις 31 Μαρτίου 1996 και να συνεχιστεί να εφαρμόζεται στη Σκωτία και στην Ουαλία έως το τέλος του 1999 7
ότι, στις 7 Φεβρουαρίου 1996, η επιτροπή παρακολούθησης που καθορίστηκε σύμφωνα με τον κανονισμό (ΕΟΚ) αριθ. 866/90 εξέτασε την τροπολογία που προτάθηκε από το Ηνωμένο Βασίλειο 7
ότι το Ηνωμένο Βασίλειο θεωρεί ότι λόγω της ειδικής οικονομικής καταστάσεως της γεωργίας και των βιομηχανιών της στη Σκωτία και στην Ουαλία δικαιολογείται να συνεχιστεί, για τις περιοχές αυτές, η εφαρμογή των ενισχύσεων στη μεταποίηση και στην εμπορία σύμφωνα με τον κανονισμό (ΕΟΚ) αριθ. 866/90 έως το τέλος του 1999 7
ότι, στις 27 Φεβρουαρίου 1996, το Ηνωμένο Βασίλειο υπέβαλε στην Επιτροπή ενιαίο έγγραφο προγραμματισμού το οποίο είναι ενημερωμένο και προσαρμοσμένο στις νέες συνθήκες, για τις κοινοτικές διαρθρωτικές παρεμβάσεις που αφορούν τη βελτίωση των συνθηκών μεταποίησης και εμπορίας των γεωργικών προϊόντων στο Ηνωμένο Βασίλειο, εκτός των περιοχών στόχου αριθ. 1 Merseyside, Highlands και Islands και Βόρειο Ιρλανδία, στο πλαίσιο του στόχου αριθ. 5α, που καλύπτει την περίοδο από το 1994 έως το 1999 7
ότι στο έγγραφο αυτό περιλαμβάνονται τα σχέδια που αποσκοπούν στη διαρθρωτική βελτίωση των διαφόρων τομέων των προϊόντων που προβλέπονται στο άρθρο 2 παράγραφος 1 του κανονισμού (ΕΟΚ) αριθ. 866/90, καθώς και οι αιτήσεις συνδρομής που προβλέπονται στο άρθρο 10α του εν λόγω κανονισμού 7
ότι στο ενημερωμένο ενιαίο έγγραφο προγραμματισμού περιλαμβάνονται οι πληροφορίες που απαιτούνται από το άρθρο 3 παράγραφος 1 και το άρθρο 6 του κανονισμού (ΕΟΚ) αριθ. 866/90 7
ότι το ενημερωμένο ενιαίο έγγραφο προγραμματισμού πληροί τους όρους και περιλαμβάνει τις πληροφορίες που απαιτούνται από το άρθρο 1 παράγραφος 3 του κανονισμού (ΕΚ) αριθ. 860/94 της Επιτροπής, της 18ης Απριλίου 1994, σχετικά με τα σχέδια και τις αιτήσεις συνδρομής, υπό τη μορφή επιχειρησιακών ποργραμμάτων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Προσανατολισμού, υπέρ επενδύσεων που αποσκοπούν στη βελτίωση των συνθηκών μεταποίησης και εμπορίας γεωργικών και δασοκομικών προϊόντων (3) 7
ότι η Επιτροπή είναι της γνώμης ότι το ενημερωμένο ενιαίο έγγραφο προγραμματισμού συνεχίζει να ανταποκρίνεται στις απαιτήσεις για κοινοτική συγχρηματοδότηση που καθορίστηκαν από τον κανονισμό (ΕΟΚ) αριθ. 866/90 7
ότι όσον αφορά τη χρησιμοποίηση των χρημάτων που θα είναι διαθέσιμα από την τροποποίηση αυτή θα υπάρξει ξεχωριστή απόφαση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής γεωργικών διαρθρώσεων και αγροτικής ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 94/836/ΕΚ τροποποιείται ως εξής:
1. Στο άρθρο 1, στο τέλος της υπάρχουσας παραγράφου, προστίθεται η ακόλουθη φράση:
«Το μέτρο αυτό δεν θα εφαρμοσθεί σε κανένα σχέδιο για το οποίο η αίτηση έχει υποβληθεί στην Αγγλία μετά τις 31 Μαρτίου 1996.»
2. Στο άρθρο 3:
α) το χρηματοδοτικό ποσό στο πρώτο εδάφιο θα αντικατασταθεί από «51 183 000 Ecu» 7
β) τα χρηματοδοτικά σχέδια που αναφέρονται στο δεύτερο εδάφιο θα αντικατασταθούν από αυτά που εμφαίνονται στο παράρτημα της παρούσας απόφασης (4).
3. Στο άρθρο 4 ο πίνακας αντικαθίσταται από τον ακόλουθο πίνακα:
ΘΕΣΗ ΠΗΝΑΚΑ
Άρθρο 2
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.
Βρυξέλλες, 17 Ιουνίου 1996.

Labels: 17
3
6
18
15